b"\n_START_ARTICLE_\nCharles Davillier\n_START_SECTION_\nBiografia\n_START_PARAGRAPH_\nTercer bar\xc3\xb3 Davillier, era n\xc3\xa9t del banquer Jean-Charles Joachim Davillier, primer bar\xc3\xb3 que fou qui constru\xc3\xad la fortuna familiar. Ja de ben jove se li va despertar el gust d'antiquari, recorrent les vores del Sena a la cerca de bibelots i medalles. Durant un temps va treballar amb un oncle seu i aix\xc3\xb2 el va portar a visitar diversos pa\xc3\xafsos i aprendre'n les lleng\xc3\xbces. El 1865 es va casar i, un temps despr\xc3\xa9s, el matrimoni es va instal\xc2\xb7lar al carrer Pigalle de Par\xc3\xads. \xc3\x89s en aquesta casa on, cada dilluns, organitzava reunions amb personatges interessats en el m\xc3\xb3n antic, com ara Jos\xc3\xa9 Mar\xc3\xada de Heredia, el bar\xc3\xb3 Adolph Carl von Rothschild, Johann Strauss o els pintors Gustave Dor\xc3\xa9, Mari\xc3\xa0 Fortuny i els cunyats d'aquest, Raimundo i Ricardo Madrazo.\n_START_SECTION_\nObra liter\xc3\xa0ria\n_START_PARAGRAPH_\nLa seva obra m\xc3\xa9s coneguda \xc3\xa9s Viatge per Espanya (Voyage en Espagne), c\xc3\xa8lebre per les il\xc2\xb7lustracions que hi va fer Gustave Dor\xc3\xa9  i que representen la part la m\xc3\xa9s important de l'obra taurom\xc3\xa0quica d'aquest. Es va publicar el 1875 i era el resultat d'un viatge que van fer tots dos amb la intenci\xc3\xb3 de con\xc3\xa8ixer millor el pa\xc3\xads i acabar fent un versi\xc3\xb3 il\xc2\xb7lustrada del Quixot. El llibre ja havia anat apareixent per entregues entre 1862 i 1873 en la revista de viatges Le Tour du Monde._NEWLINE_De resultes del seu bon coneixement de la cer\xc3\xa0mica espanyola, afici\xc3\xb3 que compartia amb Fortuny, \xc3\xa9s Histoire des Fa\xc3\xafences hispano-moresques a refl\xc3\xa9s metalliques, publicada a Par\xc3\xads el 1861."